BOLOGNA Konferencia

11-12.03.2010

Sajtóközlemény

Oktatási Minisztérium

Magyarország és a magyar felsőoktatás számára a bolognai folyamat lényegesen több (🡨amennyiben egy előre kijelölt adatvagyonon – pl. EUROSTAT: <http://epp.eurostat.ec.europa.eu/portal/page/portal/statistics/search_database>, keresési kifejezés = Bologna, vö. <http://miau.gau.hu/miau/166/educ_bo_ac_ent3.rtf> - az elemzések darabszámán belül a problémás esetek Magyarországot érintően valóban nem lennének többségben – vö. <http://miau.gau.hu/myx-free/bevezetes.html> - akkor lehetne a TÖBB szócskát legitimálni. Emellett a problémák méretét további elemzésekkel lehetne feltárni és összevetni.) előnyt hoz, mint amennyi problémát – hangsúlyozta Hiller István oktatási és kulturális miniszter a jubileumi Bologna-konferencián, amelyet Bécs és Budapest közösen rendez. Hiller István elmondta, hogy Magyarországon 2000 és 2009 között teremtették meg a bolognai folyamat jogszabályi hátterét. Úgy vélekedett, ha egy tízes skálán kellene értékelni az országok felkészültségét, akkor Magyarország hét pontot kapna (🡨Ennek az intuitív alapokon nyugvó kijelentésnek a bizonyítására például úgy kínálkozik lehetőség, hogy egy előre, minden egyes országot érintő mutatószámcsokor alapján keresni kellene az ideális országot, s a kapott idealitás indexek esetében Magyarországnak alapvetően az ideális zóna közepe tájén kellene elhelyezkednie. Az ideál fogalma ebben az esetben a Bologna-folyamat által elvárt ideálhoz való közelséget illik, hogy jelentse.). Mint rámutatott, a bolognai folyamat legfontosabb célja a hallgatói mobilitás. Jelenleg 25 ezer magyar diák tanul külföldön, ez az összes hallgatói létszám két százaléka (🡨az első attribútum az idealitás elemzésben: Arányaiban minél több diák tanul külföldön statikusan aktuálisan, ill. minél nagyobb mértékben nőtt meg a külföldön tanulók száma adott időintervallumban, annál ideálisabbak a Bologna-folyamat keretében megtett lépések, annál ideálisabb maga az ország. A dinamikus szemlélet esetén egy lényegében más nézőpontból tökéletesen Bologna-konform ország is kerülhet a rangsor végére ezen mutatószám kapcsán, ha egy korábbi rendszer – pl. KGST – keretében a diákcsere Bologna-mentesen is jelentős volumenben adott volt. Emellett érdekes kérdésként vetődik fel, vajon melyik országtól mennyi mobilitás várható el? Egy gazdag ország, ahol a saját belső oktatási infrastruktúra tradicionálisan gyenge volt, triviálisan rendezkedik be a Hallgatóság időleges „emigrációjára”, míg egy szegény ország, alapvető nyelvi nehézségekkel inkább az autarkia felé kell, hogy forduljon – így tőle kisebb arányszámok is erőn felülinek minősülnek.). A tárcavezető szerint az elkövetkezendő évtizedben meg kell ötszörözni ezt a számot (🡨Az ilyen stratégiai szintű monitring mutatók esetén felvetődik a kérdés, milyen keretfeltétel-kombinációk esetén érhető el ez a szám? Ezek a konstellációk azokból a szimulátorokból vezethetők le, melyek a fentebb feltett legutolsó kérdésre keresik a választ: milyen körülmények között, mekkora mobilitás tűnik logikusnak? Ez a szimulátor egy oktatáspolitikai termelési függvény,azaz egy hatástanulmány-megalapozó tudáselem is egyben.). Az oktatási és kulturális miniszter a bolognai folyamat és a munkaerőpiac kapcsolatáról szólva kiemelte: "A felelősség abban áll, hogy a diploma használható-e a munkaerőpiacon. Nem igazolódtak be azon korábbi félelmek, miszerint a BA diplomával nem lehet elhelyezkedni". (🡨az elhelyezkedési statisztikák értelmezése, vagyis mekkora arányban illik adott évfolyam Hallgatóságának bejutnia x hónapon belül a munkaerő piacra, ismét csak egy termelési függvény, egy szimulátor megalkotását igényli: ebben figyelembe kell venni a gazdasági fejlődés/recesszió hatásait is, vagyis a diplomások száma helyett befolyásoló tényezőként a képzésben töltött időt lehetne figyelembe venni, majd ennek hatását követni a rendszer teljességében. Hasonlóképpen elemezhető lehet a munkaerővé válás idősora is, mely keretében keressük, jogszerűen lehet-e különbséget tenni a tisztán Bologna-folyamat előtti és utáni állapotok között: vagyis a piac maga lát-e érdemi különbséget, ill. felismerte-e magát a jelenséget a tények szintjén?)

\*\*\*

A Bologna Miniszteri Konferencia második ülésszaka pénteken folytatódik Bécsben, az Imperial Palace Congress Centerben. A konferencia hivatalosan a Budapest-Bécs Nyilatkozat kiadásával ér véget. A következő miniszteri találkozó 2012. április 26-án és 27-én lesz Bukarestben. A 2010-es Jubileumi Bologna Miniszteri Konferencia Budapesten és Bécsben Március 11-én és 12-én a bolognai folyamatban résztvevő országok felsőoktatási miniszterei Budapesten és Bécsben találkoznak, hogy bejelentsék az Európai Felsőoktatási Térség (European Higher Education Area, EHEA) létrehozását, amelyet az 1999-ben aláírt Bolognai Nyilatkozat jelölt meg fő célul. A konferencia elnöke az EU és a bolognai folyamat soros elnöke, Spanyolország, társelnökei pedig a házigazda Magyarország és Ausztria. Hiller István, valamint Beatrix Karl osztrák tudományügyi miniszter 46 országból hívták meg kollégáikat, hogy áttekintsék és megvitassák a bolognai folyamat eredményeit. Csütörtök délután születik meg a döntés arról, hogy Kazahsztán a bolognai folyamat részesévé válhat-e. Az 1999-es Bolognai Nyilatkozat szerint a folyamatba bekapcsolódó államoknak 2010-ig létre kell hozniuk egy nemzetközi szinten is versenyképes és vonzó Európai Felsőoktatási Térséget (🡨a siker monitorozása immár a világ teljes oktatásügyi és gazdasági/szociológiai statisztikai adatvagyonán végzett elemzéseket vár a fentebb jelzett logikát követve.), amelynek felsőoktatási intézményeiben a célnak elkötelezett szakemberek dolgoznak, és amelyek képesek beteljesíteni szerteágazó küldetésüket napjaink tudástársadalmában; ahol a hallgatók profitálhatnak a mobilitásból, mert könnyen, akadálymentesen elfogadják diplomájukat; s ahol megtalálhatják a számukra legcélszerűbb képzési formákat.

Hallgatói feladat a szorgalmi időszak közös gyakorló feladatainak tematizálása érdekében

(2012 ősz)

A Bologna-folyamatról szóló sajtóközleményekben hasonló jellegű, bizonyításra váró, stratégiai szinten monitorozható jelenséget felismerése és az elemzési feladatok kijelölése (inkl. potenciális adatvagyon meghatározása).

További ajánlott irodalom:

* <http://miau.gau.hu/miau2009/index.php3?x=e080>,
* <https://miau.gau.hu/mediawiki/index.php/Kezd%C5%91lap>